**Pályázat intézményvezetői állásra**

A Karcagi Református Egyházközség pályázatot hirdet a Karcagi Nagykun Református Gimnázium és Egészségügyi Szakközépiskola intézményvezetői (magasabb vezető) megbízás ellátására.

**A munkaviszony időtartama:** határozatlan idejű

**A munkaviszony jellege:** teljes munkaidő

**A vezetői megbízás időtartama:** a vezetői megbízás első alkalommal 2016. július 01-től 2017. június 30-ig szól, majd azt követően 5 év határozott időre meghosszabbítható.

**A munkavégzés helye:** Jász-Nagykun-Szolnok Megye, 5300 Karcag, Madarasi út 1-3.

**A beosztáshoz tartozó, a vezetői megbízással járó főbb feladatok:** a nemzeti köznevelésről szóló 2011. év CXC. törvény szerint az intézmény irányítási, ellenőrzési, munkáltatói feladatainak ellátása, alapító okirat szerinti feladatok ellátása. Dönt az intézmény működésével kapcsolatban minden olyan ügyben, amelyet jogszabály nem utal más hatáskörébe. A fenntartó által jóváhagyott költségvetés alapján biztosítja az intézmény jogszerű működéséhez szükséges személyi és tárgyi feltételeket, felelős a takarékos gazdálkodásért. Feladata a munkáltatói jogok gyakorlása, gondoskodik a munkafegyelem és a munkavégzés előírásoknak megfelelő megtartásáról. Tevékenységét az állami jogszabályok, valamint a Magyarországi Református Egyház törvényeinek, szabályrendeleteinek, határozatainak megfelelően köteles végezni.

**Illetmény és juttatások:** az illetmény megállapítására és juttatásaira a nemzeti köznevelésről szóló 2011. évi CXC. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról rendelkező 326/2013. (VIII. 30.) korm. rendelet szabályai az irányadóak.

**Pályázati feltételek:**

* a nemzeti köznevelésről szóló 2011. évi CXC. törvény 3. mellékletében meghatározott, a középfokú nevelés-oktatásban pedagógus munkakör betöltésére jogosító egyetemi szintű vagy mesterfokozatú szakképzettség,
* pedagógus szakvizsga keretében megszerzett intézményvezetői szakképzettség,
* legalább 5 év pedagógus munkakörben szerzett szakmai gyakorlat,
* a nevelési-oktatási intézményben pedagógus munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus munkakörben történő, határozatlan időre teljes munkaidőre szóló alkalmazás,
* a Magyarországi Református Egyház köznevelési törvényének 58.§-ában foglaltaknak való megfelelés,
* magyar állampolgárság,
* ne álljon a tevékenység folytatását kizáró foglalkozástól eltiltás hatálya alatt, büntetlen előéletű és cselekvőképes legyen.

**Pályázat részeként benyújtandó dokumentumok:**

* az álláshely betöltéséhez szükséges végzettség, szakképzettség, szakvizsga meglétét igazoló okmányok másolata,
* a pályázati feltételek között nevesített szakmai gyakorlat meglétét igazoló dokumentum (pl. munkáltatói igazolás, munkakör megnevezéssel),
* eredeti példányú, 3 hónapnál nem régebbi hatósági bizonyítvány a büntetlen előélet, valamint annak igazolásárára, hogy az alkalmazott nem áll a tevékenység folytatatását kizáró foglalkozástól eltiltás hatálya alatt,
* szakmai önéletrajz,
* az intézmény vezetésére vonatkozó program, amely tartalmazza a szakmai helyzetelemzésre épülő fejlesztési elképzeléseket,
* nyilatkozat arról, hogy a pályázó hozzájárul személyes adatainak a pályázattal kapcsolatos kezeléséhez, továbbításához,
* nyilatkozat arról, hogy a pályázó hozzájárul a teljes pályázati anyagának sokszorosításához, annak – a pályázat elbírálásában részt vevő személyek és testületek által történő megismerése érdekében a részükre való – továbbításához.

**A pályázat benyújtásának határideje:** 2016. április 30.

**A pályázat benyújtásának módja:** A pályázatot írásban, két azonos szövegű és mellékletű példányban, postai úton a Karcagi Református Egyházközség (5300 Karcag, Kálvin u. 3.) címére megküldeni. A borítékra kérjük feltüntetni: „Intézményvezető pályázat”.

**A pályázat elbírálásnak határideje:** 2016. május 6.

**A pályázat elbírálásának módjára vonatkozó egyéb információ:** A pályáztató fenntartja magának a jogot, hogy a pályázatot eredménytelennek nyilvánítsa. Az egyházi köznevelési intézmény vezetőjét az oktatásért felelős miniszter egyetértésével a fenntartó bízza meg. A miniszter az egyetértését csak jogszabályértés esetén tagadhatja meg.

**A pályázattal kapcsolatosan további információ az alábbi elérhetőségen kérhető:**

Koncz Tibor elnöklelkész (refkarc@enternet.hu, + 36/30-627 8607).